Diari Oficial de la Generalitat Valenciana


Sumari del DOGV 8016, del 06-04-2017 (2017/2783)

Resolució de 20 de març de 2017, del Servei Territorial d'Indústria i Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte de la línia elèctrica aèria-subterrània de transport secundari, denominada San Miguel de Salinas Sur - Torrevieja 220 kV, D/C, en els termes municipals de San Miguel de Salinas, Orihuela, Torrevieja, expedients ATLINE/2009/416/03 i ATLIRE/2011/46/03. Expedient d'expropiació forçosa JUEXPR/2016/8/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8016

Data del DOGV
:   06-04-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/2783


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Resolució de 20 de març de 2017, del Servei Territorial d'Indústria i Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte de la línia elèctrica aèria-subterrània de transport secundari, denominada San Miguel de Salinas Sur - Torrevieja 220 kV, D/C, en els termes municipals de San Miguel de Salinas, Orihuela, Torrevieja, expedients ATLINE/2009/416/03 i ATLIRE/2011/46/03. Expedient d'expropiació forçosa JUEXPR/2016/8/03. [2017/2783]  
Amb data 27 d'octubre de 2016, per la Direcció General d'Indústria i Energia d'Alacant, es va dictar una resolució per la qual es va autoritzar a Red Eléctrica de España, SAU, es va declarar, en concret, la utilitat pública i es van aprovar els projectes tècnics d'execució de la línia elèctrica aèria-subterrània de transport secundari, denominada San Miguel de Salinas Sur - Torrevieja 220 kV, D/C, en els termes municipals de San Miguel de Salinas, Orihuela i Torrevieja.  
La dita declaració d'utilitat pública d'acord amb el que disposa el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i drets afectats i implica la urgent ocupació d'aquests, sent-los d'aplicació el procediment d'urgència que determina l'article 52 de la Llei d'expropiació forçosa, de 16 de desembre de 1954.  
En virtut d'això aquest Servei Territorial d'Indústria i Energia d'Alacant, en compliment del que disposa el mencionat article 52 de la Llei d'expropiació forçosa, ha resolt convocar les persones titulars dels béns i drets afectats en l'ajuntament on radiquen les finques afectades, com a punt de reunió per a, de conformitat amb el procediment que establix l'esmentat article, dur a terme l'alçament d'actes prèvies a l'ocupació i, si procedira, les d'ocupació definitiva.  
  
Totes les persones interessades o titulars de qualsevol classe de dret o interés sobre els béns afectats, hauran d'acudir personalment o representades per mitjà de la deguda autorització, aportant els documents acreditatius de la seua titularitat i l'últim rebut de la contribució, podent-se acompanyar de persones que periten i un/a notari/a, si ho estimen oportú, amb despeses a costa seu.  
L'alçament d'actes tindrà lloc el pròxim dia 9 de maig a partir de les 9.00 h en l'Ajuntament d'Orihuela, el mateix dia 9 de maig a partir de les 13.00 h en l'Ajuntament de Torrevieja i els dies 10 i 11 de maig a partir de les 09.00 h en l'Ajuntament de San Miguel de Salinas.  
  
L'ordre d'alçament d'actes es comunicarà per mitjà de l'oportuna cèdula de citació, figurant la relació de les persones titulars convocades en el tauler d'edictes dels ajuntaments assenyalats i en l'annex.  
  
És de significar que aquesta publicació es realitza igualment, als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut practicar.  
En l'expedient expropiatori Red Eléctrica de España, SAU, assumirà la condició de beneficiària.  
  
Alacant, 20 de març de 2017.- El cap del Servei Territorial d'Indústria i Energia: Matías P. Mas Gisbert.